— Галоўныя прынцыпы, якіх я прытрымліваюся, калі падбіраю гардэроб зімой, — набываць вопратку і швэдры з салідным працэнтам шэрсці і кашаміру ў складзе, бо толькі такія рэчы сапраўды грэюць. Другая парада — надзяваць як мага больш слаёў на сябе: спачатку вадалазку, напрыклад (лепш, калі яна таксама будзе з натуральнымі складнікамі), пасля — кашулю з тоўстай бавоўны ці скураную, джынсы. Наверх — пухавік, паліто ці шуба, у залежнасці ад таго, што вы любіце і якія ў вас задачы на дзень: тут трэба ўлічваць, колькі часу вы праведзяце на вуліцы і якім чынам будзеце перасоўвацца — на грамадскім транспарце ці на ўласным.